460.23 ORDNI DWAR IR-RAGGRUPPAMENT EWROPEW TA’ KOPERAZZJONI TERRITORJALI L-AVVIŻ LEGALI 8 tal-2011. L-AVVIŻ LEGALI 8 tal-2011. 1. It-titolu ta’ dan l-Ordni huwa l-Ordni dwar ir-Raggruppament Ewropew ta’ Koperazzjoni Territorjali. Tifsir. 2. F’dan l-Ordni- " ir-Regolament KE" tfisser ir-Regolament (KE) Nru 1082/2006 tal-Parlament Ewropew u tal-Kunsill fuq raggruppament Ewropew ta’ koperazzjoni territorja li hekk kif jista jiġi emendat minn żmien għal żmien; "REKT" tfisser raggruppament Ewropew ta’ koperazzjoni territorjali magﬂmul taħt ir-Regolament KE; "REKT ta’ Malta " tfisser REKT li għandu l-uffiċċju reġistrat tiegħu f’Malta; " il-Ministru " tfisser il-Ministru responsabbli għall-finanzi; "statuti " tirreferi għall-istatuti ta’ REKT ta’ Malta. 3. Għan. (1) Raggruppament Ewropew ta’ koperazzjoni territorjali, hawnizjed ’il quddiem imsejjaħ "REKT", jista’ jiġi stabbilit fuq territorju Komunitarju taħt il-kondizzjonijiet u soġġett għall-arranġamenti mogħtija taħt ir-Regolament KE. (2) L-għan ta’ REKT ikun dak li jiffaċilita u jippromwovi koperazzjoni transkonfini, trans nazzjonali u, jew inter-reġjonali bejn il-membri tiegħu kif stabbilit fl-Artikolu 3(1) tar-Regolament KE, bl-iskop esklużiv li tiġi msaħħa l-koeżjoni ekonomika u soċjali. (3) REKT għandu jkollu personalità ġuridika. (4) F’kull wieħed mill-Istati Membri, REKT għandu jkollu l-kapaċità ġuridika l-aktar estensiva mogħtija lil persuni ġuridiċi taħt il-liġi nazzjonali ta’ dak l-Istat Membru. Huwa jista’, b’mod partikolari, jakkwista jew jiddisponi minn proprjetà mobbli u immobbli, jimpjega persunal u jkun parti fi proċedimenti legali. 4. Konvenzjoni. (1) REKT ikun regolat minn konvenzjoni konkluża unanimament mill-membri tiegħu skond l-Artikolu 4 tar-Regolament KE. (2) Il-konvenzjoni għandha tispeċifika: (a) l-isem tar-REKT u l-uffiċċju reġistrat tiegħu, fil-każ ta’ REKT ta’ Malta, li jkun jinsab f’Malta, li taħt il-liġijiet tagħha jkun iffurmat mill-inqas wieħed mill-membri; (b) il-medda tat-territorju li fih ir-REKT jista’ jesegwixxi l-kompiti tiegħu; (ċ) l-għan u l-kompiti speċifiċi tar-REKT, għalkemm żmien idumu l-kondizzjonijiet li jirregolaw ix-xoljiment tiegħu; (d) il-lista tal-membri tar-REKT; (e) il-liġi li tapplika għall-interpretazzjoni u l-infurzar tal-konvenzjoni, li għandha tkun il-liġi ta’ Malta fil-każ ta’ REKT ta’ Malta; (f) l-arranġamenti adatti għal rikonoxximent reċiproku, inklużi dawk li għandhom l-għan ta’ kontroll finanzjarju; u (g) il-proċeduri biex tiġi emendata l-konvenzjoni, li għandhom ikunu konformi mal-obbligi stabbiliti fl-Artikoli 4 u 5 tar-Regolament KE. 5. (1) L-istatuti ta’ REKT għandhom jiġu adottati abbażi tal-konvenzjoni mill-membri tiegħu li jaġixxu unanimament. (2) L-istatuti ta’ REKT għandhom mill-inqas ikun fihom id-dispożizzjonijiet kollha tal-konvenzjoni kif ukoll dawn li ġejjin: (a) id-dispożizzjonijiet operattivi tal-organi tar-REKT u l-kompetenzi tagħhom, kif ukoll l-għadd ta’ rappreżentanti tal-membri fl-organi rilevanti; (b) il-proċeduri tat-teħid ta’ deċiżjonijiet tar-REKT;(ċ) il-lingwa jew lingwi li jintużaw; (d) l-arranġamenti biex dan ikun jista’ jaħdem, b’mod partikolari rigward l-amministrazzjoni tal-persunal, il-proċeduri ta’ reklutaġġ u x-xorta ta’ kuntratti li jsiru mal-persunal;(e) l-arranġamenti għall-kontributi finanzjarji tal-membri u r-regoli li japplikaw dwar il-kontabbiltà u l-istima finanzjarja, inklużi dawk il-kwistjonijiet finanzjarji, ta’ kull wieħed mill-membri tar-REKT fir-rigward tiegħu; (f) l-arranġamenti għar-responsabbiltà li għandhom il-membri skont l-Artikolu 12(2) tar-Regolament KE; (g) l-awtoritajiet responsabbli għan-nomina ta’ awdituri esterni indipendenti; u (h) il-proċeduri biex jiġu emendati l-istatuti, li għandhom jikkonformaw mal-obbligi stabbiliti fl-Artikoli 4 u 5 tar-Regolament KE. 6. Kif REKT jiġi organizzat. (1) Skont l-Artikolu 10 tar-Regolament KE, REKT għandu mill-inqas ikollu l-organi li ġejjin: (a) assemblea, li tkun magħmula minn rappreżentanti tal-membri tiegħu; u (b) direttur, li jirrappreżenta lir-REKT u li jaġixxi f’ismu. (2) L-istatuti jistgħu jkunu jipprovdu dwar organi addizzjonali b’setgħat li jiġu definiti b’mod ċar. (3) REKT għandu jkun responsabbli għall-atti tal-organi tiegħu fir-rigward ta’ terzi, ukoll meta dawk l-atti ma jkunux jinkwadraw fil-kompiti tar-REKT. 7. (1) Għall-finiijiet tal-Artikolu 5(1) tar-Regolament KE, l-istatuti u kull emenda sussegwenti relattiva għandhom jiġu reġistrati u, malli ssir dik ir-reġistrazzjoni, il-Ministru għandu kemm jista’ jkun malajrjara li dik ir-registrazzjoni tiġi pubblikata b’avviż fil-Gazzetta. L-avviż għandu jinkludi l-isem sħiħ tar-REKT ta’ Malta, l-għanijiet, il-membri, id-data ta’ formazzjoni u l-uffiċċju reġistrat tiegħu. (2) Ir-REKT ta’ Malta għandu jikseb personalità ġuridika fil-jum tar-reġistrazzjoni tiegħu jew tal-pubblikazzjoni, skont liema ssir l-ewwel. (3) Ir-REKT ta’ Malta għandu jiżgura li, fi żmien għaxart ijiem tax-xogħol mir-reġistrazzjoni tal-istatuti, tintbagħat talba lill-Uffiċċju għall-Pubblikazzjonijiet Uffiċjali tal-Komunitajiet Ewropej għall-pubblikazzjoni ta’ avviż fil-Āurnal Uffiċjali tal-Unjoni Ewropea li jħabbar it-twaqqif tar-REKT, bil-partikolarijiet tal-isem, l-għanijiet, il-membri u l-uffiċċju reġistrat tiegħu. (4) REKT għandu jkun magħmul minn membri li jkunu jinsabu fit-territorju ta’ mill-inqas żew [Stati Membri, fil-każ ta’ REKT ta’ Malta, li wieħed minnhom ikun Malta. 8. (1) Il-Ministru għandu jkun l-awtorità kompetenti għall-finjiet tan-notifika ta’ avviżi u dokumenti taħt l-Artikolu 4(4) tar-Regolament KE. (2) Il-Ministru għandu jkun l-korp kompetenti għall-finijiet ta’ projbizzjoni taħt l-artikolu 13 tar-Regolament KE ta’ kull attività li tkun qiegħda ssir f’Malta minn xi REKT meta dik l-attività tkun qiegħda tikser xi dispożizzjoni legali ta’ xorta ta’ politika pubblika jew ta’ xi liġi li tkun tipprovdi għas-sigurezza pubblika, is-saħħa pubblika jew il-moralità pubblika, jew li tkun tikser l-interess pubbliku f’Malta. (3) Il-Ministru jkun l-awtorità kompetenti għall-finjiet ta’ rikorsi magħmulin taħt l-Artikolu 14(1) tar-Regolament KE. (4) Il-Prim’Awla tal-Qorti Ċivi li għandha tkun il-qorti kompetenti għall-fini li tingħata ordni ta’ stralċ ta’ REKT ta’ Malta taħt l-Artikolu 14(1) tar-Regolament KE. 9. (1) REKT ta’ Malta għandu jkun konformi mad-dispożizzjonijiet tal-artikoli 45, 46, 47, 48, 49, 50 u 51 tal-Att dwar is-Soċjetajiet Koperativi, li jkunu jirrigwardaw kontijiet u verifiki, u dawk id-dispożizzjonijiet għandhom ikunu japplikaw mutatis mutandisu għandhom jinqraw u jiftiehmu bħal likieku referenzi f’dawk l-artikoli għal "soċjetà " kienu referenzi għal REKT, u referenzi għal "il-Bord" jinqraw u jiftiehmu bħala referenzi għall-Ministru taħt dan l-Ordni, u b’dawk it-tibdiliet hekk kif ikun meħtieġ minħabba fil-fatt li REKT mhux soċjetà koperattiva. (2) Kap. 442. Kap. 442. REKT ta’ Malta għandu jaħtar awditur, u dik il-ħatra għandha ssir skond l-artikolu 45 l-Att dwar is-Soċjetajiet Koperativi. (3) Kap. 386. Kap. 386. L-awditur ta’ REKT ta’ Malta għandu jkun persuna li tista’ tinħatar bħala awditur ta’ kumpannija taħt l-Att dwar il-Kumpanniji. 10. Insolvenza u stralċ. Kap. 442. Ix-xoljiment u l-istralċ ta’ REKT ta’ Malta għandhom jiġu regolati mid-dispożizzjonijiet tat-Taqsima IX tal-Att dwar is-Soċjetajiet Koperativi, u dawk id-dispożizzjonijiet għandhom ikunu japplikaw mutatis mutandisu għandhom jinqraw bħallikieku-(a) referenzi għal "il-Bord" kienu jinqraw u jiftiehmu bħala referenzi għall-Ministru taħt dan l-Ordni; (b) is-subartikoli) tal-artikolu 105 ma japplikawx; u (ċ) ir-referenzi fl-artikolu 104 għal "rimbors fost il-patrunat" ma japplikawx. 11. Kompiti li jistgħu jiġu mwettqa mingħajr kontribuzzjoni finanzjarja tal-Komunità. Il-kompiti li REKTMalti jista’ jwettaq mingħajr kontribuzzjoni finanzjarja tal-Komunità għandhom ikunu limitati għall-azzjonijiet ta’ koperazzjoni kif hemm taħt l-Artikolu 6 tar-Regolament (KE) Nru. 1080/2006. 12. Projbizzjoni ta’ membri b’responsabbiltà limitata. Ebda REKT ta’ Malta m’għandu jkollu membru b’responsabbiltà limitata. 13. Terzi li jqisu li tkun saritilhom ħsara bl-atti jew l-ommissjonijiet ta’ REKT ikollhom id-dritt li jmexxu għad-drittijiet tagħhom bi proċedimenti fil-qorti.